Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 1996. évi XLIII. törvény is fenntartotta.
Paragraph Index: 260

szóló 1996. évi XLIII. törvény is fenntartotta. A panaszos által kifogásolt jogszabállyal összefüggésben az országgyűlési biztos általános helyettese alkotmányos visszásságot nem állapított meg. 1999/18/II. szám OBH 2905/1997. A panaszos azért fordult az országgyűlési biztoshoz, mert sérelmezte Bp. XVIII. Ker. Pestszentlőrinc—Pestszentimre Önkormányzatának a helyi adók bevezetéséről szóló rendelete egyes rendelkezéseit. A beadvány vizsgálata során felmerült a jogállamiság, valamint a diszkrimináció tilalma alkotmányos alapelvei sérelmének gyanúja. Az országgyűlési biztos általános helyettese megállapította, hogy az önkormányzati rendelet módosítása iktatta be a panaszos által kifogásolt rendelkezéseket. A módosítás az önkormányzati rendeletnek az adó mértékét megállapító rendelkezéseit érintette. A módosító rendelkezéseket a közigazgatási hivatal is törvénysértőnek ítélte, és törvényességi észrevételben kérte fel a képviselő-testületet azok hatályon kívül helyezésére. A képviselő-testület az észrevételben foglaltak alapján az önkormányzati rendelet egyik szakaszát hatályon kívül helyezte, másik szakaszát pedig módosította. A módosítás a kifogásolt törvénysértést nem szüntette meg, mert csupán a „vállalkozói tevékenységet” kifejezést változtatta „gazdasági tevékenységre”, a címzettek körének változatlanul hagyásával. A közigazgatási hivatal 1997. június 13-án kezdeményezte az Alkotmánybíróságnál a törvénysértő önkormányzati rendelet felülvizsgálatát és megsemmisítését. Azzal, hogy az önkormányzati rendelet a gazdasági tevékenység folytatására használt lakást a magánszemélyek kommunális adója tekintetében, a lakás céljára szolgáló lakáshoz képest háromszoros mértékű adótétellel adóztatja, jogszerűtlenül kiszélesítette az adótárgyak körét. Az általános helyettes álláspontja szerint az önkormányzati rendelet sérelmezett rendelkezése ütközik az Alkotmányban deklarált, jogállamiságból fakadó jogbiztonság, valamint a diszkrimináció tilalmának alkotmányos elvével, ezért az alapindítvány indokolásának ismeretében csatlakozott a közigazgatási hivatal indítványához, kérve az Alkotmánybíróságot az önkormányzati rendelet sérelmezett pontjának felülvizsgálatára és megsemmisítésére. OBH 2981/1997. A panaszos a Fővárosi és Pest Megyei Egészségbiztosítási Pénztár hallgatása, illetőleg intézkedésének elmulasztása miatt kért segítséget az országgyűlési biztostól. Véleménye szerint sérült a jogorvoslathoz való alkotmányos joga. A vizsgálat során az országgyűlési biztos megállapította, hogy a panaszos volt munkáltatója az Invest Bank Rt. (jogutódja: Pénzintézeti Központ Rt.) a Nyugdíjbiztosítási Igazgatóságtól kapott felvilágosítás alapján annak reményében, hogy a panaszos nyugdíja átcserélhető lesz az utolsó 36 hónap keresete alapján, 1992. március 1-től 124 855 Ft, 6%-os nyugdíjjárulékot vont le és utalt át a Fővárosi és Pest Megyei Egészségbiztosítási Pénztárnak. A panaszos szolgálati nyugdíjas, 1994. december 31-én a Nyugdíjbiztosítási Igazgatóság utasítására megszüntette munkaviszonyát és munkáltatója benyújtotta a nyugdíj-átcserélési igényét. A Nyugdíjbiztosítási Igazgatóság mind első, mind másodfokon elutasította az igényt. Indok, hogy az igénylő

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes